Det finnes mange ulike strekkodesystemer og registre, de mest brukte er: – Er et eget strekkodesystem som inkluderer sifrene 0-9, bokstavene A-Z og ulike punkter og tegn . - Verdens mest benyttede strekkodesystem til vareidentifikasjon. Flere enn hundre land er registrert i en felles base. I Norge er EAN representert ved GS1 Norway, tidligere EAN Norge. Dette systemet benytter kun siffer til identifikasjon. De 2 første sifrene betegner landkoden , så kommer et nummer for firmaet, deretter kommer firmaets varenummer og det siste sifferet er alltid et kontrollsiffer, som beregnes ut fra en formel på grunnlag av foranstående siffer. For at et norsk firma skal kunne bruke EAN-strekkoder, må de registrere firmaet i EAN-Norge og få tildelt et firmanummer. Norge er også med i det såkalte GEPIR-systemet, som innebærer at dersom man har et EAN-nummer, kan man søke på Internett og finne produsenten av varen. I Norge har EAN følgende varianter: EAN 8 – For merking av varer med liten plass til strekkode . 7 siffer + kontrollsiffer. EAN 13 – For ordinær merking av varer. 12 siffer + kontrollsiffer. EAN/UCC 14 – For merking av ytteremballasje. 13 siffer + kontrollsiffer. SENDINGSNUMMER (Consignment number) – For merking av hele sendinger. 16 siffer + kontrollsiffer. Når dette nummeret skrives i strekkode, vil det ha en «indikator» på 3 siffer foran nummeret . Det vil derfor fremkomme 20 siffer i strekkoden, men de 3 første har ingen innvirkning på kontrollsifferet. SSCC/KOLLINUMMER – For merking av kolli. 17 siffer + kontrollsiffer. I strekkodet form vil man i tillegg til selve kollinummeret benytte streksymbolet EAN/UCC 128 med «applikasjonsindikator» 00. Dette har ingen innvirkning på kontrollsifferet. EAN/UCC Global Service Relation Number (GSRN) – Brukes i Norge til identifikasjon av målepunkter i den Norske kraftleverandørbransjen. 17 siffer + kontrollsiffer. – Nordamerikansk system tilsvarende EAN. De mest brukte: UPC E – Tilsvarende EAN 8. 7 siffer + kontrollsiffer. UPC A – Tilsvarende EAN 13. 11 siffer + kontrollsiffer. – Japansk system tilsvarende EAN. – Amerikansk system for koding av postnummer på brev- og postsendinger. – Internasjonalt system for koding av bøker. ISBN-systemet er etterhvert også innlemmet i EAN-systemet med 12 siffer + kontrollsiffer.